|  |
| --- |
| **Propuneri de modificare/completare a Codului de procedură administrativă** |
| **Text initial** | **Propunere modificare** | **Justificare** |
| **Art. 14 Limba desfășurării procedurii administrative**Limba în care se desfășoară procedura administrativă este limba română. Prevederile art. 94 şi 195 din OUG nr. 57/2019, cu modificările și completările ulterioare, se aplică în mod corespunzător. | **Art. 14 să fie modificat, după cum urmează:**Limba în care se desfășoară procedura administrativă este limba română. Prevederile art. 94 şi 195 din OUG nr. 57/2019, cu modificările și completările ulterioare, se aplică în mod corespunzător, garantat de Constituția României. | România a creat, în ultimele trei decenii, cadrul legal și condițiile necesare pentru utilizarea limbii materne a cetățenilor aparținând minorităților naționale. Statul român garantează persoanelor aparținând minorităților naționale dreptul de a utiliza limba maternă în relația cu autoritățile administrației publice locale, instituțiile publice aflate în subordinea acestora, precum și serviciile publice deconcentrate. E important sublinierii faptul că acest drept este un drept fundamental al minoritățiilor, garantat de Constituția României. |
| **Art. 36. Cercetarea aspectelor de fapt** (4) Autoritatea are obligația să stabilească din oficiu aspectele de fapt ale solicitării care face obiectul procedurii administrative, fără a se limita la dovezile şi susținerile beneficiarului și/sau ale intervenienților, după caz. În acest scop, dacă prin lege nu se prevede altfel, autoritatea stabilește în mod independent tipurile de investigații, anchete sau alte mijloace necesare care urmează să fie întreprinse pentru derularea procedurii. | **Art. 36. să fie modificat după cum urmează:**(4) Autoritatea are obligația să stabilească din oficiu aspectele de fapt ale solicitării care face obiectul procedurii administrative, fără a se limita la dovezile şi susținerile beneficiarului și/sau ale intervenienților, după caz. În acest scop, dacă prin lege nu se prevede altfel, autoritatea stabilește în mod independent tipurile de investigații, anchete sau alte mijloace necesare care urmează să fie întreprinse pentru derularea procedurii.Toate aceste tipuri de investigații, anchete sau alte mijloace utilizate de către autoritate vor fi comunicate beneficiarului și/sau intervenienților și va include detalii relevante privind natura și scopul investigațiilor, contribuind astfel la asigurarea transparenței și a unei colaborări eficiente în cadrul procedurii administrative. | Modificarea propusă are ca obiectiv consolidarea transparenței în cadrul procedurii administrative. Prin includerea comunicării detaliate a rezultatelor investigațiilor către beneficiar și intervenienți, se facilitează o colaborare mai eficientă și se asigură informarea completă a părților implicate. Această măsură contribuie la un proces decizional mai clar și echitabil, reflectând angajamentul pentru desfășurarea unei proceduri administrative transparente și accesibile. |
| **Art. 89 Suspendarea termenului**(1) Termenele în procedura administrativă se suspendă prin acordul părților sau de drept. (2) În cazul solicitărilor de intervenții în procedură, termenele se suspendă de drept până la soluționarea introducerii în procedură a intervenienților. (3) Termenele se pot suspenda prin acordul părților, fără a determina suspendarea întregii procedurii, cu îndeplinirea cumulativă a următoarelor condiții: a) părțile implicate în procedura administrativă sunt de acord cu suspendarea termenelor stabilite pentru realizarea acesteia; b) posibilitatea suspendării termenelor este prevăzută expres prin lege sau alt act normativ ori nu este interzisă prin lege sau alt act normativ, după caz; c) durata suspendării nu poate depăși jumătate din termenul prevăzut inițial pentru îndeplinirea procedurii administrative. (4) În cazul suspendării termenului în condițiile alin. (2) și (3), după încetarea acestuia, cursul termenului va continua de la punctul la care s-a oprit, fiind inclus aici și timpul scurs înaintea suspendării termenului.(5) În perioada în care termenul este suspendat, autoritatea poate realiza operațiuni administrative interne, în măsura în care nu sunt afectate de cauza care a determinat suspendarea termenului.(6) Suspendarea prin acordul părților sau suspendarea de drept nu poate interveni în situația în care procedura administrativă a fost finalizată. | **Art. 89 alin. (3) lit. b să fie modificat, după cum urmează:**(3) Termenele se pot suspenda prin acordul părților, fără a determina suspendarea întregii procedurii, cu îndeplinirea cumulativă a următoarelor condiții: a) părțile implicate în procedura administrativă sunt de acord cu suspendarea termenelor stabilite pentru realizarea acesteia; b) posibilitatea suspendării termenelor nu este interzisă prin lege sau alt act normativ; c) durata suspendării nu poate depăși jumătate din termenul prevăzut inițial pentru îndeplinirea procedurii administrative. (4) În cazul suspendării | Prin această formulă se înțelege implicit și faptul că termenul este prevăzută expres prin lege sau alt act normativ |
| **Art. 101. Termenul de soluționare a petiției** (1) Petițiile adresate autorităților publice sunt soluționate în termenele și în condițiile stabilite prin prezenta secțiune, care se completează cu dispozițiile generale din capitolul IV al prezentului titlu.(2) Autoritățile publice sesizate au obligația să comunice răspunsul petiționarului în termen de 30 de zile de la data înregistrării petiției, indiferent dacă soluția este favorabilă sau nefavorabilă.(3) Pentru soluționarea petițiilor transmise potrivit art. 99 de la alte autorități publice, termenul de 30 de zile curge de la data înregistrării petiției la autoritatea publică competentă. (4) Dacă prin lege nu se prevede altfel, în situaţia în care aspectele sesizate prin petiţie necesită o informare şi o cercetare mai amănunţită, conducătorul autorităţii poate prelungi termenul prevăzut la alin. (1) cu cel mult 15 zile, cu notificarea prealabilă a petentului. |  | **Propunerea legislativă pentru modificarea Ordonanţei nr.27/2002, privind reglementarea activităţii de soluţionare a petiţiilor (Bp.540/2023):**La instituția noastră sunt înregistrate o mulțime de petiții, cereri, reclamații, propuneri, și sesizări în vederea soluționării acestora, iar pentru comunicarea răspunsului în termen, este nevoie de multe ori, cercetarea informațiilor în arhiva instituției. Totodată, în cazul în care aspectele sesizate prin petiție necesită o cercetare mai amănunțită, este necesară o perioadă mai îndelungată, deoarece nu avem capacitatea administrativă de a soluționa aceste petiții în termen de 10 zile de la data înregistrării acestora, și propunem că acest termen să fie cel puțin 30 de zile. Având în vedere aceste situații, nu suntem de acord cu reducerea termenului în care un cetățean trebuie să primească răspuns de la o autoritate publică de la 30 de zile la 10 zile.  |
| **ART. 114 Furnizarea informațiilor de interes public la cerere**(2) Entitățile care dețin informații de interes public sunt obligate să asigure persoanelor, la cererea acestora, informațiile de interes public solicitate în scris sau verbal. | **Introducerea unui nou aliniat, alin. (2)^ 1, cu următorul cuprins:**(2) Entitățile care dețin informații de interes public sunt obligate să asigure persoanelor, la cererea acestora, informațiile de interes public solicitate în scris sau verbal. *(2)^1 Entitățile la comunicarea informațiilor de interes public nu au obligația să procedeze la sintetizarea acestora.* | În baza Legii 544 din 2001, la instituția noastră se înregistrează o mulțime de solicitări în vederea obţinerii informaţiilor de interes public, iar pentru comunicarea răspunsului, de multe ori este nevoie, ca din partea structurilor din cadrul Consiliului Județean Harghita să fie realizată o sinteză, se creează situații când nu avem capacitatea administrativă de a soluționa aceste cereri la timp. În aceste cazuri se procedează la prelungirea termenului de răspuns la termenul maxim de 30 de zile permis de Lege. Cu toate acestea există cereri în cazul cărora nici o perioadă prelungită de 30 de zile nu este de ajuns, pentru că întocmirea unui răspuns complet ar necesita analizarea în amănunt a unei multitudini de documente înregistrate în perioada interesată |
| **ART. 114 Furnizarea informațiilor de interes public la cerere**(4) Entitățile care dețin informații de interes public au obligația să răspundă în scris la solicitarea în scris a informațiilor de interes public, în termen de 10 zile. Prin excepție, în funcție de dificultatea, complexitatea, volumul lucrărilor documentare și de urgența solicitării, în cazul în care durata necesară pentru identificarea și furnizarea informației solicitate depășește 10 zile, răspunsul se comunică solicitantului în maximum 30 de zile, cu condiția înștiințării acestuia în scris despre acest fapt, în termen de 10 zile. | **Introducerea unui nou aliniat, alin. (4)^ 1, cu următorul cuprins:** (4) Entitățile care dețin informații de interes public au obligația să răspundă în scris la solicitarea în scris a informațiilor de interes public, în termen de 10 zile. Prin excepție, în funcție de dificultatea, complexitatea, volumul lucrărilor documentare și de urgența solicitării, în cazul în care durata necesară pentru identificarea și furnizarea informației solicitate depășește 10 zile, răspunsul se comunică solicitantului în maximum 30 de zile, cu condiția înștiințării acestuia în scris despre acest fapt, în termen de 10 zile. ***(4)^ 1 Prin excepție de la prevederile alin. (4) în cazul în care informațiile / documentele solicitate vizează o perioadă mai mare de un an, termenul de 30 de zile pentru comunicarea răspunsului poate fi prelungit cu încă 30 de zile, sub condiţia înştiinţării solicitantului în scris despre acest fapt*.** |  |
| **ART. 117 Accesul la date publice în vederea efectuării de studii și cercetări**(1) Persoanele care efectuează studii și cercetări în folos propriu sau în interes de serviciu au acces la fondul documentaristic al entităților care dețin informații de interes public pe baza solicitării personale, în condițiile legii. | **Art. 117, pct.1 să fie modificat, după cum urmează:** (1) Persoanele care efectuează studii și cercetări în folos propriu sau în interes de serviciu au acces la fondul documentaristic al entităților care dețin informații de interes public pe baza solicitării personale, în condițiile legii. ***fără ca informațiile/documentele să fie sintetizate de emitent în prealabil*.** |  |
| **Art. 143 Regimul juridic al faptelor administrative**(1) Faptele administrative, licite sau ilicite, nu pot fi revocate sau anulate, deoarece, odată săvârșite, ele își produc efectele pentru care au fost săvârșite.(2) Sunt asimilate actelor administrative tăcerea autorității și emiterea tardivă a actelor. | **L**a art. 143 propunem introducerea unui nou alineat cu următorul cuprins: **(3) În mod excepțional un act administrativ poate fi revocat, în cazul în care nu au fost produse efecte juridice în urma lui, pentru a fi asigurată intrarea în legalitate al persoanelor implicate în raportul juridic.** | Considerăm oportună reglementarea procedurii prin care un fapt administrativ poate fi revocat, în cazul în care nu au fost produse efecte juridice pe baza faptului administrativ, întrucât această posibilitate asigurată de lege, ar avea ca rezultat exonerarea instanțelor de judecată de supraaglomerare și prin aceasta ar fi asigurată intrarea în legalitate al persoanelor implicate în raportul juridic. |
| **Art. 144 Actul administrativ – voință juridică unilaterală** (1) Actul administrativ exprimă voința juridică unilaterală, indiferent câte persoane, fizice sau juridice, participă la emiterea sau adoptarea sa și indiferent dacă inițiativa emiterii sau adoptării sale aparține autorității de la care actul emană sau altui subiect de drept. (2) Voința juridică exprimată prin intermediul actului administrativ trebuie să cuprindă intenția neîndoielnică a autorității de a produce efecte juridice  | **Propunem modificarea titlului după cum urmează:**„Actul administrativ”, fără explicația de voință juridică unilaterală(1) Actul administrativ exprimă voința juridică unilaterală, indiferent câte persoane, fizice sau juridice, participă la emiterea sau adoptarea sa și indiferent dacă inițiativa emiterii sau adoptării sale aparține autorității de la care actul emană sau altui subiect de drept. (2) Voința juridică exprimată prin intermediul actului administrativ trebuie să cuprindă intenția neîndoielnică a autorității de a produce efecte juridice | - propunem corelarea acestei definiții cu cele existente în Legea nr. 554/2004 a contenciosului administrativ, cu modificările și completările ulterioare, respectiv cu cele ale prevederilor OUG nr. 57/2019 privind Codul administrativ, cu modificările și completările ulterioare. |
| **Art. 145 Cerințe minimale de legalitate a actului administrativ**(1) Cerințele minimale de legalitate a actului administrativ sunt, în principal, următoarele:a) actul administrativ este emis sau adoptat în conformitate cu litera şi spiritul Constituţiei și celorlalte acte normative în vigoare; b) actul administrativ este emis sau adoptat în limitele competenţei autorității care l-a emis sau adoptat; c) actul administrativ este emis sau adoptat în forma şi cu procedura prevăzute de lege;d) actul administrativ este actual şi oportun. (2) Neîndeplinirea uneia din condiţiile de legalitate minimale prevăzute la alin. (1) atrage nulitatea acestuia și, dacă este cazul, tragerea la răspundere a autorității care l-a emis sau adoptat. | **Art. 145 să fie modificat după cum urmează:**-**propunem eliminarea sintagmei „cu litera și spiritul ” Constituției, urmând ca lit .a) să aibă următorul cuprins: „** actul administrativ este emis sau adoptat în baza și în vederea executării legilor.”(1) Cerințele de legalitate a actului administrativ sunt, în principal, următoarele:a) actul administrativ este emis sau adoptat în baza și în vederea executării legilor.”b) actul administrativ este emis sau adoptat în limitele competenţei autorității care l-a emis sau adoptat; c) actul administrativ este emis sau adoptat în forma şi cu procedura prevăzute de lege;d) actul administrativ este actual şi oportun. (2) Neîndeplinirea uneia din condiţiile de legalitate prevăzute la alin. (1) atrage nulitatea acestuia și, dacă este cazul, tragerea la răspundere a autorității care l-a emis sau adoptat. | - cerințele de legalitate a actului administrativ nu pot fi minimale, propunem eliminarea cuvântului minimale, urmând, astfel aceasta va avea următorul cuprins „ Cerințele de legalitate a actului administrativ |
| **Art. 147 Temeiul juridic al actului administrativ**(1) Temeiul juridic al actului administrativ constă în actul sau actele în baza cărora se emite sau se adoptă actul administrativ. (3) Temeiul juridic trebuie menționat în mod expres, în preambulul sau, după caz, în conținutul actului administrativ, prin precizarea elementelor care permit identificarea lui de către cei cărora li se adresează. | **Art. 147 alin (2) să fie reformulat după cum urmează**:(1) Temeiul juridic al actului administrativ constă în actul sau actele în baza cărora se emite sau se adoptă actul administrativ. (2) Temeiul juridic trebuie menționat în mod expres, în preambulul sau, după caz, în conținutul actului administrativ, prin precizarea elementelor care permit identificarea lui de către cei cărora li se adresează. | - propunem reformularea alin. (2), care greșit a fost numerotat ca și alin. (3) prin raportare la prevederile Legii nr. 24/2000 privind normele de tehnică legislativă în elaborarea actelor normative, republicată, cu modificările și completările ulterioare. |
| **Art. 156 Motivarea** (1) Motivarea reprezintă operaţiunea administrativă prin care se expun considerentele de fapt şi de drept, care justifică sau, după caz, impun adoptarea unui act administrativ. (2) Motivarea actului administrativ este obligatorie şi reprezintă o condiție de validitate a acestuia. Motivarea ulterioară a actului administrativ acoperă viciul de ilegalitate din momentul în care este realizată, dar nu mai târziu de formularea acțiunii în anularea actului la instanța de judecată, în condițiile legii. (3) Motivarea trebuie să asigure transparenţă pentru beneficiarii actului, care vor putea să verifice dacă actul este sau nu întemeiat și să permită reconstituirea raţionamentului efectuat de autorul actului pentru a ajunge la adoptarea acestuia.(4) Motivarea actului administrativ cuprinde: a) motivarea în drept - fundamentul legal al emiterii sau adoptării actului administrativ, inclusiv formele procedurale obligatorii care susţin actul administrativ; b) motivarea în fapt – oportunitatea emiterii sau adoptării actului administrativ, inclusiv modul de exercitare a dreptului de apreciere, când este cazul. (5) Motivarea în drept a actului administrativ se realizează prin invocarea textelor din actele normative sau administrative în executarea cărora au fost emise sau adoptate la întocmirea actului.(6) Motivarea în fapt a actului administrativ se realizează prin instrumente de prezentare și motivare întocmite de iniţiator.(7) În cazul actelor administrative individuale defavorabile, suplimentar regulilor prevăzute la alin. (1), motivarea cuprinde și o descriere a procedurii administrative care a stat la baza adoptării sau emiterii actului, cu trimitere la investigaţiile, probele, audierile, opiniile exprimate de părţile procedurii administrative, după caz.(8) Amploarea şi detalierea motivării depind de natura actului adoptat, iar cerinţele pe care trebuie să le îndeplinească motivarea depind de circumstanţele fiecărui caz, prin prisma rolului motivării prezentat la alin. (2).(9) Prin excepție de la prevederile alin. (2) motivarea nu este obligatorie în următoarele cazuri: a) autoritatea publică admite o petiţie în totalitate, fără ca prin soluţionarea acestei petiții să fi fost afectate drepturile sau interesele legitime ale vreunei persoane; b) când legea prevede în mod expres lipsa motivării. (10) Prevederile art. 31 referitoare la cuprinsul motivării din Legea nr. 24/2000 privind normele de tehnică legislativă, republicată, cu modificările ulterioare se aplică pentru toate proiectele de acte administrative cu caracter normativ adoptate de autoritățile sau instituțiile publice. (11) Prevederile art. 32 referitoare la redactarea motivării din Legea nr. 24/2000 privind normele de tehnică legislativă, republicată, cu modificările ulterioare se aplică în mod corespunzător pentru toate actele administrative.(12) Prevederile art. 402 se aplică în mod corespunzător. | (2) Motivarea actului administrativ este obligatorie şi reprezintă o condiție de validitate a acestuia. Motivarea ulterioară a actului administrativ acoperă viciul de ilegalitate din momentul în care este realizată, dar nu mai târziu de formularea acțiunii în anularea actului la instanța de judecată, în condițiile legii.  | **- se propune eliminarea posibilității motivării ulterioare a actului administrativ, având în vedere că, în fapt, motivarea** reprezintă o condiție de legalitate externă a actului, care face obiectul unei aprecieri *in concreto*, după natura acestuia și contextul adoptării sale. Lipsa unei motivări prealabile adoptării actului administrativ încalcă principiul transparenței, respectiv prevederile art. 31 alin. 2 din Constituția României, potrivit cărora „autoritățile publice, potrivit competențelor ce le revin, sunt obligate să asigure informarea corectă a cetățenilor asupra treburilor publice și asupra problemelor de interes personal.” |
| **Art. 171 Convocarea autorității colegiale**(1) Convocarea se dispune de către conducătorul autorității colegiale ori de o persoană desemnată conform legii sau regulamentului de organizare și funcționare, cu maximum 5 zile înainte de data ținerii ședinței, pentru ședințele ordinare și cu maximum 3 zile înainte de data ținerii ședinței, pentru ședințele extraordinare, dacă prin lege nu se prevede altfel.  | **Art. 171 alin. (1) să fie modificat după cum urmează:** (1) Convocarea se dispune de către conducătorul autorității colegiale ori de o persoană desemnată conform legii sau regulamentului de organizare și funcționare, cu minim 5 zile înainte de data ținerii ședinței, pentru ședințele ordinare și cu minim 3 zile înainte de data ținerii ședinței, pentru ședințele extraordinare, dacă prin lege nu se prevede altfel | Legiuitorul nu termenul maxim trebuie să prevadă, ci termenul minim, căci nu are logică să se stabilească termenele maxime, care să să fie aceleași cu termenele minime prevăzute în OUG nr. 57/2019 privind Codul administrativ, cu modificările și completările ulterioare. |
| **Art. 187 Noțiune**Forța juridică a actului administrativ este dată de autoritatea emitentă, precum și de conținutul și de întinderea efectelor juridice pe care acesta le produce. | **Art. 187 să fie modificat după cum urmează:**Forța juridică a actului administrativ este dată de autoritatea emitentă, precum și de conținutul și de întinderea efectelor juridice pe care acesta le produce**, emisă cu respectarea normelor în vigoare.** |  |
| **Art. 188 Prezumția de legalitate**(1) Prezumția de legalitate reprezintă calitatea actului administrativ de a fi considerat că respectă Constituția, legea, dreptul Uniunii Europene și toate actele normative cu forță juridică superioară. (2) Prezumția de legalitate are caracter relativ și se menține până la momentul în care instanța de judecată constată, cu caracter definitiv, că actul nu corespunde legii.  (3) În cazul actelor administrative exceptate de la controlul judecătoresc de legalitate, prezumția de legalitate are caracter absolut.  | **Art. 188 alin. (1) să fie modificat după cum urmează:**(1) Prezumția de legalitate a actului administrativ este dată de aparența emiterii acestuia în conformitate cu prevederile Constituției și ale celorlalte prevederi legale incidente în vigoare, inclusiv cu prevederile aquis-ului comunitar. |  |
| **Art. 195 Caracterul de titlu executoriu al actului administrativ**(1) Actul administrativ constituie titlul executoriu. (2) În cazul în care actul nu este executat de bună voie, executarea silită se dispune în baza actului, fără parcurgerea unor formalități suplimentare de învestire cu forță executorie. (3) Executarea silită a actului administrativ se face prin intervenția forței de constrângere a statului.  | **Art. 195 alin. (1) să fie modificat după cum urmează:**(1) Actul administrativ constituie titlu executoriu. | Propunem corectarea greșelii de ortografie, care are alt înțeles, decât ce s-a dorit să fie de legiuitor. |
| **Art. 197 Opozabilitatea actului administrativ** (1) Obligația de respectare sau opozabilitatea impune tuturor subiectelor de drept să se abțină de la orice act sau fapt care ar putea intra în contradicție cu efectele produse de actul administrativ.(2) Obligația de respectare este o obligație cu caracter general și impersonal. | **Art. 197 alin. (1-2) să fie modificat după cum urmează:** (1) Obligația de respectare sau opozabilitatea impune tuturor subiectelor de drept să se abțină de la orice act sau fapt care ar putea intra în contradicție cu dispozițiile actului administrativ.(2) Obligația de respectare a prevederilor actului administrativ este o obligație cu caracter general și impersonal. |  |
| **Art. 203 Modalități de încetare a efectelor juridice**Actele administrative pot fi abrogate, anulate, revocate, constatate ca inexistente sau suspendate în condițiile prezentului cod. Încetarea efectelor juridice ale actului administrativ se poate realiza și prin renunțarea beneficiarului la exercițiul dreptului conferit de actul administrativ.  | **Art. 203 să fie modificat după cum urmează:**Actele administrative pot fi abrogate, anulate, revocate sau suspendate în condițiile prezentului cod. Încetarea efectelor juridice ale actului administrativ se poate realiza și prin renunțarea beneficiarului la exercițiul dreptului conferit de actul administrativ.  |  |
| **Art. 205 Revocarea** (1) Revocarea reprezintă operaţiunea juridică prin care autoritatea emitentă sau autoritatea ierarhic superioară desfiinţează un act administrativ. (2) Orice act administrativ cu caracter normativ poate fi revocat.(3) Actele administrative cu caracter individual pot fi revocate, cu unele excepții.   | **Art. 205 Introducerea unui alin. (4):**(4) Revocarea actul administrativ produce efecte retroactive, iar actele emise în baza acestuia urmează soarta actului administrativ revocat. |  |
| **Art. 210 Anularea**(1) Anularea reprezintă operațiunea juridică prin care se dispune încetarea definitivă a producerii de efecte juridice de către un act administrativ. (2) Anularea poate interveni pentru motive de nelegalitate sau de neoportunitate anterioare sau concomitente emiterii sau adoptării actului administrativ(3) Actul administrativ poate fi anulat parțial sau în integralitate. (4) Nulitatea actelor administrative este absolută. Prin legi speciale pot fi prevăzute situații de nulitate relativă a actelor administrative. | **Art. 210 alin. (2) să fie modificat după cum urmează:**(2) Anularea poate interveni pentru motive de nelegalitate ale actului administrativ. | Neoportunitatea poate atrage eventual revocarea sau abrogarea actului administrativ. |
| **Art. 217 Definiție și regim juridic aplicabil** (1) Contractul administrativ este acordul de voință dintre o autoritate denumită autoritate contractantă, pe de-o parte, și alte subiecte de drept, denumite contractanți, pe de altă parte, prin care se urmărește satisfacerea unui interes general prin prestarea unui serviciu public, executarea lucrărilor de interes public sau punerea în valoare a unui bun public, supus, în principal, unui regim de putere publică.(2) Contractanți, în accepțiunea alin. (1) pot fi alte autorități sau orice persoane fizice sau juridice de drept privat, grup ori asociere de astfel de persoane, cu caracter permanent sau temporar.(3) Demararea procedurilor pentru încheierea unui contract administrativ are loc la inițiativa autorității contractante sau ca urmare a unei propuneri însușite de aceasta.(4) Dacă prin lege nu se prevede altfel, natura juridică de contract administrativ are ca efect aplicarea unui regim de drept public, încheierea, executarea și încetarea efectelor contractului administrativ realizându-se cu respectarea regulii conform căreia principiul libertății contractuale este subordonat principiului priorității interesului public.(5) Autoritatea contractantă are dreptul de a modifica sau denunța unilateral contractul administrativ, din motive excepționale, justificate de interesul public.(6) Dispozițiile prezentului titlu se completează cu normele de drept privat, în măsura în care sunt compatibile cu specificul raporturilor de putere dintre autorități pe de o parte, și celelalte subiecte de drept care sunt parte în contractul administrativ, pe de altă parte, respectiv cu prevederile legale în vigoare privind achizițiile pulice.(7) Subcontractarea este posibilă doar în măsura în care legea și/sau autoritatea contractantă o permit. | **Art. 217 alin. (1) să fie modificat după cum urmează:**(1) Contractul administrativ este acordul de voință dintre o autoritate, ***autoritate ori instituţiile administraţiei publice***, denumită autoritate contractantă, pe de-o parte, și alte subiecte de drept, denumite contractanți, pe de altă parte, prin care se urmărește satisfacerea unui interes general prin prestarea unui serviciu public, executarea lucrărilor de interes public sau punerea în valoare a unui bun public, supus, în principal, unui regim de putere publică. | art. 1 alin (1) din OUG 57/2019, reglementează în mod expres sfera de aplicare a Codului administrativ, respectiv ”(1)Prezentul cod reglementează cadrul general pentru organizarea şi funcţionarea autorităţilor şi instituţiilor administraţiei publice, statutul personalului din cadrul acestora, răspunderea administrativă, serviciile publice, precum şi unele reguli specifice privind proprietatea publică şi privată a statului şi a unităţilor administrativ-teritoriale.” |
| **Art. 220 Atribuirea contractului administrativ**(1) Atribuirea contractului administrative se realizează, de regulă, prin licitație publică. (2) Procedura de atribuire a contractului administrativ prin licitație publică se stabilește prin lege specială.(3) În lipsa reglementării prin lege specială, contractul administrativ se atribuie în cadrul unei proceduri care se derulează cu respectarea următoarelor principii:a) transparența - punerea la dispoziție tuturor celor interesați a informațiilor referitoare la aplicarea procedurii pentru atribuirea contractului administrativ;b) tratamentul egal - aplicarea, într-o manieră nediscriminatorie, de către autoritatea contractantă, a criteriilor de atribuire a contractului administrativ;c) proporționalitatea - orice măsură stabilită de autoritatea contractantă trebuie să fie necesară și corespunzătoare naturii contractului;d) nediscriminarea - aplicarea de către autoritatea contractantă a acelorași reguli, indiferent de naționalitatea sau statutul personal al participanților la procedura de atribuire a contractului administrativ;e) libera concurență - asigurarea de către autoritatea contractantă a condițiilor pentru ca orice participant la procedura de atribuire să poată deveni parte în contractul administrativ în condițiile legii, ale convențiilor și acordurilor internaționale la care România este parte. (4) Autoritatea contractantă are dreptul de a solicita ofertanților constituirea unei garanții de participare a cărei perioadă de valabilitate este cel puțin egală cu perioada de valabilitate a ofertei. (5) Garanția de participare trebuie să fie irevocabilă, necondiționată și se constituie prin virament bancar, instrumente de garantare sau depunere de numerar, în condițiile legii. (6) Prin excepție de la prevederile alin. (1) un contract administrativ poate fi atribuit direct către:a) o autoritate publică sau instituție publică, cu condiția ca obiectul contractului să nu aibă caracter economic sau să se respecte prevederile legislației naționale și europene privind ajutorul de stat;b) o persoană fizică sau juridică pentru care, prin lege specială, s-a prevăzut o măsură de protecție socială sau o măsură de acordare a unor drepturi;c) o regie autonomă, companie sau societate națională sau locală cu capital integral public aflată în subordinea, sub autoritatea sau în coordonarea autorității contractante, al cărei obiect principal de activitate are legături de cauzalitate cu obiectul contractului administrativ respectiv, dar numai până la privatizarea acestora. | **Art. 220 să fie modificat după cum urmează:**(1)Atribuirea contractului administrativ se realizează, de regulă prin licitație publică, ***ori prin alte modalități reglementate de lege.***a) transparența - punerea la ***dispoziția*** tuturor celor interesați a informațiilor referitoare la aplicarea procedurii pentru atribuirea contractului administrativ; | De regulă – este o formulă, comună, care nu reglementează expres modalitatea de atribuire a contractului. |
| **Art. 225.** **Modificarea unilaterală a contractului administrativ**(1) Autoritatea contractantă are dreptul să modifice unilateral clauzele obligatorii ale contractului administrativ, cu notificarea prealabilă a contractantului, din motive excepționale legate de interesul public național sau local, după caz, cu respectarea următoarelor condiții:a) acest drept, inclusiv categoriile de motive excepționale legate de interesul public, a fost inclus în documentația de atribuire, precum și în contract, într-o modalitate clară, precisă și neechivocă;b) modificarea contractului nu alterează natura generică a contractului inițial.(2) În sensul prezentului Cod, constituie motive excepționale referitoare la interesul public aspectele care privesc sănătatea publică, protecția mediului, securitatea națională, standarde de siguranță și calitate, suportabilitatea tarifului de către utilizatorii serviciului, necesitatea de a asigura accesul neîngrădit la un anumit serviciu public, situații de forță majoră și altele asemenea. Motivele excepționale referitoare la interesul public trebuie temeinic justificate.(3) În cazul în care modificarea unilaterală a contractului administrativ îi aduce un prejudiciu, contractantul are dreptul să primească fără întârziere o justă despăgubire.(4) Contractantul este obligat să continue executarea contractului administrativ în noile condiții stabilite de autoritatea contractantă, fără a putea solicita încetarea contractului.(5) Dacă prin legea specială, nu se prevede altfel, cuantumul despăgubirii se stabilește, în scris, de comun acord de părțile contractante.(6) În caz de dezacord între autoritatea contractantă și contractant cu privire la suma despăgubirii prevăzută la alin. (3), aceasta va fi stabilită de către instanța judecătorească competentă. Dezacordul nu exclude îndeplinirea obligațiilor contractuale de către contractant. |  | Cvantumul despăgubirilor stabilit de comun acord de părțile contractante ar fi oportun să fie aprobat în prealabil de către consiliul local/județean. |
| ***Art. 236 Plângerea prealabilă***(1) Plângerea prealabilă reprezintă cererea obligatorie pe care persoana care se consideră vătămată într-un drept al său ori într-un interes legitim printr-un act administrativ normativ sau individual trebuie să o adreseze autorității publice emitente sau autorității ierarhic superioare, dacă aceasta există, în condițiile art. 238 pentru revocarea, în tot sau în parte, a acestuia, înainte de a se adresa instanței de contencios administrativ competente”.  | **Art. 236 să fie modificat după cum urmează:**(1) Plângerea prealabilă reprezintă cererea obligatorie pe care persoana care se consideră vătămată într-un drept al său ori într-un interes legitim printr-un act administrativ normativ sau individual trebuie să o adreseze autorității publice emitente sau autorității ierarhic superioare, dacă aceasta există, în condițiile art. 238 pentru revocarea sau modificarea, în tot sau în parte, a acestuia, înainte de a se adresa instanței de contencios administrativ competente”. | Art. 2 alin. (1) lit. j) definește plângerea prealabilă ca „cererea prin care se solicită autorităţii publice emitente sau celei ierarhic superioare, după caz, reexaminarea unui act administrativ cu caracter individual sau normativ, în sensul revocării sau modificării acestuia” |
| ***Art. 237* Excepții de la caracterul obligatoriu al plângerii prealabile** lit. a) „Plângerea prealabilă nu este obligatorie în cazul litigiilor care privesc actele administrative exceptate de la principiul revocării potrivit art. 192 din prezentul Cod. | Se impune eliminarea acestui alin. (1) lit. a) din art. 237, sau precizarea în concret acele acte administrative, care sunt exceptate de la principiul revocării. | Analizând însă prevederile art. 192 din acest Cod, în acest articol nu sunt enumerate acte administrative exceptate de la principiul revocării, ci reglementează doar momentul intrării în vigoare a actelor administrative. |
| **Art. 242 Notificarea plângerii prealabile** Plângerea prealabilă trebuie să cuprindă în mod obligatoriu: a) identificarea părților, autoritatea competentă și persoana vătămată;b) descrierea circumstanțelor care întemeiază plângerea prealabilă;c) pretenția cu privire la conduita juridică a autorității competente cu privire la actul administrativ;d) argumentele și documentele de susținere pe care se întemeiază pretenția persoanei vătămate;e) indicarea modalității și datelor de comunicare în cadrul procedurii. | **Art. 242 să fie modificat după cum urmează:**Plângerea prealabilă trebuie să cuprindă în mod obligatoriu: a) identificarea părților, autoritatea competentă și persoana vătămată;b) identificarea actului administrativ la care se referă plângerea prealabilă;c) descrierea circumstanțelor care întemeiază plângerea prealabilă;d) descrierea argumentelor de fapt și de drept care stau la baza plângerii prealabilee) pretenția cu privire la conduita juridică a autorității competente cu privire la actul administrativ;f) documentele de susținere pe care se întemeiază pretenția persoanei vătămate;g) indicarea modalității și datelor de comunicare în cadrul procedurii.h) semnătura persoanei care a formulat plângerea prealabilă, respectiv reprezentantul legal/convențional al persoanei juridice, care formulează plângerea prealabilă | Acest articol a omis să enumeră trei elemente foarte importante: identificarea actului administrativ la care se referă plângerea prealabilă; descrierea argumentelor de fapt și de drept care stau la baza plângerii prealabile; semnătura persoanei care a formulat plângerea prealabilă, respectiv reprezentantul legal/convențional al persoanei juridice, care formulează plângerea prealabilă. |
| **Art. 245 Dialogul administrativ**(6) „Neprecizarea poziției terțului intervenient se asimilează situației prevăzute la alin. (5), lit. b.” | „Neprecizarea poziției terțului intervenient, sau dacă a fost citat legal, dar nu se prezintă la dialogul social, aceasta se asimilează situației prevăzute la alin. (5), lit. b.”**Propunem introducerea unui nou alineat cu nr. (11), și să aibă următorul cuprins:** „Neprezentarea persoanei care a formulat plângerea prealabilă la dialogul social, legal citat, nu împiedică desfășurarea acestuia cu celelalte persoane interesate prezente la procedură. Dacă numai autoritatea publică se prezintă, iar celelalte persoane au fost legal citate, se întocmește proces verbal care menționează și acest fapt, iar procedura este considerată legal îndeplinită.Neprezentarea persoanei care a formulat plângerea prealabilă la dialogul social, legal citat, se asimilează renunțarea plângerii prealabile în cauză*”* |  |
| **Art. 249 Soluțiile dispuse de autoritatea ierarhic superioară** (1) „În urma soluționării recursului administrativ autoritatea ierarhic superioară autorității emitente a actului administrativă poate să îl admită în integralitate in condițiile art. 244 alin. (1) lit. a), să îl admită sau să îl respingă.” | Propunem ca acest alineat să aibă următorul cuprins: „În urma soluționării recursului administrativ autoritatea ierarhic superioară autorității emitente a actului administrativă poate să îl admită în integralitate in condițiile art. 244 alin. (1) lit. a), să îl admită în parte sau să îl respingă.” |  |
| **Art. 298 Tutela administrativă**

|  |
| --- |
| (1) Prefectul poate ataca direct în fața instanței de contencios administrativ actele emise de autoritățile administrației publice locale, dacă le consideră nelegale. Acțiunea se formulează în termen de 6 luni, care începe să curgă de la momentul comunicării actului către prefect și în condițiile prevăzute de prezentul cod. Acțiunea introdusă de prefect este scutită de taxa de timbru. |

 | **Art. 298 să fie modificat după cum urmează:**(1) Prefectul poate ataca direct în fața instanței de contencios administrativ actele emise de autoritățile administrației publice locale, dacă le consideră nelegale. Acțiunea se formulează în termen de 2 luni, care începe să curgă de la momentul comunicării actului către prefect și în condițiile prevăzute de prezentul cod. Acțiunea introdusă de prefect este scutită de taxa de timbru. | Reducerea termenului de formulare a acțiunii, este justificată de faptul că în 6 luni pot intervenii modificări semnificative în urma actelor emise de autoritățile administrației publice locale, care dacă se constată a fi nelegale, repunerea integrală în situația anterioară ar implica o procedură greu realizabilă și îndelungată. Termenul de 2 luni este justificat de faptul că, în conf. cu art. 298, alin. (2) înainte de a sesiza instanța de contencios administrativ, prefectul poate solicita autorității emitente ca într-un termen de 15 zile de la primirea solicitării sale să-și retracteze sau să modifice actul.

|  |
| --- |
|  |

 |
| **Art. 406 Consultarea autorităților administrației publice locale, prin structurile asociative**(1) Autoritățile administrației publice centrale inițiatoare ale unui proiect de act normativ, act administrativ normativ sau document strategic au obligația sa consulte structurile asociative, cu cel puțin 15 zile lucrătoare înainte de depunerea spre adoptare/aprobare a oricărui proiect de act normativ care privește în mod direct administrația publică locală și/sau care are impact asupra colectivităților locale.(2) În cazul proiectelor cu caracter urgent, termenul prevăzut la alin. (1) poate fi redus la 10 zile lucrătoare. | **Art. 406 pct.1 și pct. 2 să fie modificat, după cum urmează:**(1) Autoritățile administrației publice centrale inițiatoare ale unui proiect de act normativ, act administrativ normativ sau document strategic au obligația sa consulte structurile asociative, cu cel puțin 20 zile lucrătoare înainte de depunerea spre adoptare/aprobare a oricărui proiect de act normativ care privește în mod direct administrația publică locală și/sau care are impact asupra colectivităților locale.(2) În cazul proiectelor cu caracter urgent, termenul prevăzut la alin. (1) poate fi redus la 15 zile lucrătoare. |  |
| **Art. 407 Punctele de vedere ale structurilor asociative ale autorităţilor administraţiei publice**(1) Punctele de vedere ale structurilor asociative ale autorităţilor administraţiei publice locale cu privire la proiectele de acte normative, acte administrative normative și documente strategice asupra cărora au fost consultate se motivează în concordanţă cu prevederile legale şi se transmit, prin grija preşedinţilor acestora, în termen de 10 zile lucrătoare de la primire, la autoritatea administraţiei publice centrale iniţiatoare a proiectului, în situația prevăzută la art. 406 alin. (1), respectiv în 7 zile lucrătoare, în situația prevăzuta la art. 406 alin. (2). | **Art. 407 pct.1 să fie modificat, după cum urmează:**(1) Punctele de vedere ale structurilor asociative ale autorităţilor administraţiei publice locale cu privire la proiectele de acte normative, acte administrative normative și documente strategice asupra cărora au fost consultate se motivează în concordanţă cu prevederile legale şi se transmit, prin grija preşedinţilor acestora, în termen de 15 zile lucrătoare de la primire, la autoritatea administraţiei publice centrale iniţiatoare a proiectului, în situația prevăzută la art. 406 alin. (1), respectiv în 10 zile lucrătoare, în situația prevăzuta la art. 406 alin. (2). | Una dintre structurile asociative menționate este UNCJR-ul, structura care se comunică cu Consiliile județene. Termenele de 10, respectiv 7 zile nu sunt termeni procedurale rezonabile. Punctele de vedere ale consiliilor județene nu pot redacta/întocmită și bine fundamentat într-un așa scurt timp |